A Arcanzelu Ruju ‘e Posada (I)

Arcanzelu mi so maravigliadu
dae s'istentu1 tou insuspetidu:
si no as a taldìu inzeneradu,
as a tréighi meses parturidu.

Cale mastra 'e partu as avisadu
in su partu po t'aer assistidu?
O forsi as tue etotu imbiligadu
su fedu chint'in fascas e pulidu?

Ma si po su pecadu originale
ti ses post'a lu fagher cristianu,
po l'animare 'e àlidu divinu

e po li ponner abba santa e sale
b'at chélfidu preìde e sagrestanu
e b'at postu sa manu su padrinu.

S'undighi 'e Cabidanni 1947

1Istentu: ritardo nel rispondere ad una poesia inviata dal Piras. Il sonetto si gioca metaforicamente e con ironia sul parto della risposta per il quale chiede se è stato necessario l’aiuto di altri.